અતિથિવિશેષ રૂપે શ્રી નાનુભાઈ નાયકે પોતે એક પ્રકાશક રૂપે ભગવતીકુમારના મહત્તમ પુસ્તકો પ્રગટ કર્યાનો અનુભવ જણાવી તેમની ઉત્તમ સર્જનશક્તિને બિરદાવી હતી. તો પ્રમુખપદેથી પદ્મશ્રી વિષ્ણુભાઈ પંડ્યાએ જણાવ્યું કે ભગવતીકુમારને સન્માનીને અકાદમી રળિયાત બની છે. પોતાના ભગવતીકુમાર સાથેના અનેક પત્રકારત્વના અનુભવો તેમણે વર્ણવીને તેમના વિપુલ સાહિત્ય સર્જનને તેમણે વંદન કર્યા હતા.